ΓΡΑΠΤΗ ΕΡΩΤΗΣΗ E-3272/01

υποβολή: Raffaele Costa (PPE-DE) προς την Επιτροπή

(26 Νοεμβρίου 2001)

Θέμα: Μέλη του ριζοσπαστικού κόμματος που ασκούν ενεργό δράση στο Λάος και σεβασμός των ανθρωπίνων δικαιωμάτων

Λαμβάνονταςπόψη ότι τα λυπηρά γεγονότα σε ό,τι αφορά την κράτηση ορισμένων μελών του Διεθνικού Ριζοσπαστικού Κόμματος, μεταξύ των οποίων και τον βουλευτή του ΕΚ Olivier Dupuis,πό συνθήκες που παραβιάζουν τις θεμελιώδεις αρχές περί προστασίας των στοιχειωδέστερων ανθρωπίνων δικαιωμάτων — τόσο σε ό,τι αφορά τις συνθήκες κράτησης, όσο και σε ό,τι αφορά τον μη σεβασμό του δικαιώματός τους σε δίκαιη δίκη — φέρουν στην επιφάνεια το ευρύτερο πρόβλημα που αφορά τον σεβασμό των δημοκρατικών αρχών σε παγκόσμια κλίμακα· λαμβάνονταςπόψη ότι το Λάος διαδραματίζει ηγετικό ρόλο στη συνεργασία ανάμεσα στην Ευρωπαϊκή Ένωση και τις χώρες ASEAN· λαμβάνονταςπόψη ότι η Ευρωπαϊκή Ένωση δεσμεύεται σε μία δράση προάσπισης των ανθρωπίνων δικαιωμάτων και προαγωγής του σεβασμού των θεμελιωδών δημοκρατικών κανόνων (γνωστών ως τα 'κριτήρια της Κοπεγχάγης'),

δεν θεωρεί η Επιτροπή ότι η εφαρμογή των συμφωνιών οικονομικής συνεργασίαςπόκειται στην τήρηση και την προστασία, εκ μέρους του ή των συμβαλλομένων μερών, των βασικών δημοκρατικών αρχών που έχουν τύχει παγκόσμιας αναγνώρισης·

Δεν συμφωνεί η Επιτροπή ότι, σε περίπτωση σοβαρών παραβιάσεων των βασικών ανθρωπιστικών αρχών που αναγνωρίζονται στο πλαίσιο συμβάσεων και γενικότερων συμφωνιών ως δεσμευτικές για ολόκληρη τη διεθνή κοινότητα, θα πρέπει να αναστέλλονται τυχόν συμφωνίες με συμβαλλόμενο μέρος που έχει προβεί σε τέτοιες παραβιάσεις, ασχέτως του ειδικότερου αντικειμένου της συναπτόμενης συμφωνίας·

Απάντηση του κ. Patten εξ ονόματος της Επιτροπής

(11 Ιανουαρίου 2002)

Η Επιτροπή εξέφρασε κατέπανάληψη, τόσο στην κυβέρνηση του Λάος όσο και στο Κοινοβούλιο, τη βαθιά ανησυχία της όσον αφορά την κατάσταση των ανθρωπίνων δικαιωμάτων στη Λαϊκή Δημοκρατία του Λάος.

Τα θέματα ανθρωπίνων δικαιωμάτων όπως οι περιορισμοί της ελευθερίας έκφρασης, οι ατέλειες στην απόδοση της δικαιοσύνης καθώς και οι συνθήκες κράτησης των πολιτικών κρατουμένων θα παραμείνουν κύριες προτεραιότητες στην ημερήσια διάταξη των διμερών συναντήσεων μεταξύ της Επιτροπής και αντιπροσώπων της Λαϊκής Δημοκρατίας του Λάος. Κατά την πρώτη συνεδρίαση της μεικτής επιτροπής Κοινότητας — Λαϊκής Δημοκρατίας του Λάος που πραγματοποιήθηκε τον περασμένο Μάιο, η Επιτροπή εξέφρασε τις ανησυχίες της για τα θέματα αυτά και επανέλαβε την πρόταση της αντιπροσωπείας του Ευρωπαϊκού Κοινοβουλίου η οποία επισκέφθηκε το Βιετνάμ τον Απρίλιο, να επιτραπεί στους πρεσβευτές της Ένωσης και/ή στη Διεθνή Επιτροπή του Ερυθρού Σταυρού να επισκέπτονται τους πολιτικούς κρατούμενους.

Πρέπει ωστόσο να ληφθείπόψη ότι το Λάος είναι η φτωχότερη χώρα της Νοτιοανατολικής Ασίας με ακαθάριστο εγχώριο προϊόν (ΑΕγχΠ) μόνον 350 $ κατά κεφαλή, με 30 % του πληθυσμού να ζει με λιγότερο από 1 $ ημερησίως. Συνεπώς, τα αναπτυξιακά προγράμματα της Επιτροπής και των κρατών μελών εστιάζονται στα πλέον ευάλωτα στρώματα της κοινωνίας. Η αγροτική ανάπτυξη, ηγεία και η βασική εκπαίδευση αποτελούν τους κύριους τομείς παρέμβασης με ιδιαίτερη προσοχή στις δράσεις για τα ανθρώπινα δικαιώματα και τη χρηστή διακυβέρνηση.

Η Επιτροπή συνεχίζει συνεπώς το συνεκτικό και εποικοδομητικό πολιτικό διάλογο που έχει ξεκινήσει με την κυβέρνηση του Λάος, σε συνδυασμό με συνεχή στήριξη του πληθυσμού της χώρας μέσω αναπτυξιακών προγραμμάτων της Κοινότητας, με στόχο την ενίσχυση και επιτάχυνση της διαδικασίας εκδημοκρατισμού της χώρας.